ข้อมูลสำหรับผู้เริ่มต้น

## รู้จักกับ Granblue Fantasy

แกรนบลูแฟนตาซีเป็นเรื่องราวการผจญภัยบนโลกแห่งท้องนภา โดยเราจะได้รับบทเป็นตัวเอกของเรื่อง เกมนี้ใช้ระบบ **Gacha** ที่ต้องใช้เพชรหรือเงินเพื่อสุ่มหาตัวละคร,อาวุธ และมนต์อสูร มาร่วมผจญภัย การต่อสู้จะเป็นระบบจัดทีมโดยใช้ตัวละครสี่ตัว ต่อสู้กับศัตรูแบบTurnbase ตัวเอกสามารถเปลี่ยนอาชีพไปมาได้อย่างอิสระ และเมื่อเก็บเลเวลคลาสนั้นๆจนเต็ม จะสามารถปลดล๊อคคลาสต่อไปได้ หากใครชื่อชอบเกมRPGแบบคลาสสิก คุณไม่ควรพลาดเกมนี้เป็นอย่างยิ่ง และนอกจากนี้ยังสามารถเปลี่ยนตัวเกมเป้นภาษาอังกฤษได้อีกด้วย!!

## การเตรียมพร้อมก่อนเริ่มเล่น

หากใครที่เคยสัมผัสเกมที่มีระบบGachaมาก่อน ย่อมคุ้นเคยกับการ **Reroll** เป็นอย่างดี เกมนี้ก็เช่นกันหลังจากจบ **Tutorial** แล้วเราจะได้รับตั๋วเปิดGacha 1ใบจาก Login Bonus วันแรกซึ่งมีโอกาศได้อาวุธ,อสูร ระดับ R,SRและSSR ส่วนตัวละครนั้นจะมาพร้อมอาวุธบางชิ้นเท่านั้น หากใครอยากจะทำการRerollก็สามารถทำได้โดยการลบเกมทิ้งและสมัครไอดีเริ่มเล่นใหม่

> \*ถึงไม่ทำการรีโรล ก็สามารถเล่นไปตามปกติได้ ในเกมนี้นอกจากตัวละครแล้ว อาวุธและมนต์อสูรก็มีผลกับความเก่งของทีมเช่นกันซึ่งสามารถหาเพิ่มเติมได้ภายหลังจากบอสและอีเวนท์ในเกมต่างๆ
>
>

## ออกผจญภัย!!

สตามิน่าในเกมนี้จะแบ่งเป็น2ชนิดได้แก่ AP ใช้สำหรับทำเควสในโหมดเนื้อเรื่องเเละอีเวนท์ BP/EP สำหรับเล่นในโหมดRaid นอกจากนี้ยังมีโหมดโคออพที่ให้ผู้เล่นตั้งห้องให้ผู้เล่นอื่นเข้ามาช่วยกันตีบอสอีกด้วย **สิ่งที่ควรทำในช่วงแรกๆ** 1.พยายามลงทุกอีเว้น ตามระดับความยากที่เราไหว เพื่อเอาของฟรีและตัวละครฟรี 2.ทำเควสเนื้อเรื่องในช่วงแรกหลังจบแต่ละเกาะเราจะได้รับตัวละครฟรีด้วย และปลดล๊อคของแลกในร้านค้า (อาวุธและอสูรบอสประจำเกาะ) และเควสเสริมในแต่ละเกาะเพื่อเอาเพชร 3.เก็บเพชรเอาไว้กดช่วงที่ **"x2 โอกาศออกSSR"**  5.ลงทะเบียนทวิตเตอร์ เราสามารถโพสลงทวิตเตอร์ผ่านหน้าProfileของเราเพื่อรีAP/BPเต็มได้วันละครั้ง 7.เข้า **Casino** เป็นครั้งคราวเพื่อเก็บชิปแลกยาฟื้นAP,BP และไอเทม

## ฺระบบ Gacha

ควรเก็บเพชร ในเกมนี้จะมีเพชรสีรุ้งซึ่งที่เอาไว้เปิดGachaมีแบบ 300 ได้ 1 ครั้ง กับ 3000 ได้ 10 ครั้งแต่การันตี SR โดยปกติเพราะฉะนั้นเราควรเปิดแบบ 10 ครั้งเพื่อ **หา** ตัวละครมาใช้ก่อน แต่ถ้าเราพอมีตัวละครใช้ควรเก็บเพชรทั้งหมดไว้เพื่อรอโอกาส Rate SSR คูณสอง ( อาจจะประมาณ 2-3 เดือนครั้งเวลาไม่แน่นอน ) เพราะจะได้ SSR จากช่วงนั้น สูงกว่าปกติ (แต่ก็ขึ้นอยู่กับดวง) แต่ระบบกาชายังมี เปิด300ครั้ง สามารถเลือกตัวได้ในเรทช่วงนั้นได้ทันที แต่ไม่แนะนำให้มือใหม่สะสมเพื่อใช้ระบบนี้เพราะต้องใช้เพชรถึง 90,000 (หรือผสมบัตรฟรีได้) โดยปกติแล้วจะใช้เวลาเก็บ6เดือนขึ้นไปแล้วแต่สถานะการณ์ ผู้เล่นใหม่จะต้องหาตัวละครมาใช้ก่อน

## ของที่ใช้ปลดลิมิตตัวละคร

เมื่อเราเล่นไปได้สักพักจะพบว่าเลเวลตัวละครเราเต็ม เราสามารถปลดลิมิตตัวละครได้ แต่บางครั้งเราไม่มีของที่ใช้ในการปลดตัวละคร ซึ่งจริงๆหาได้จากง่ายจากเควสดังนี้

เควสพิเศษประจำวัน ของส่วนใหญ่จะหาง่ายจากเควสพิเศษประจำวัน

เควสบอสเกาะประจำธาตุ ถ้าเราปลดลิมิตตัวละครขั้นหลังๆจะต้องใช้ไอเทม อานิม่าที่ได้จากบอสประจำธาตุแต่ละเกาะ

เควสแองเจล เป็นเควสพิเศษที่เปิดตามเวลาวันละสามรอบแต่จะมีรอบหนึ่งที่ดรอปของที่ใช้ปลดลิมิตตัวละครได้บางอย่าง

## การต่อสู้กับบอสMulti/Raid

ในการต่อสู้กับศัตรูแบบ **Raid** จะใช้BP/EP ในการเข้าร่วม(ฟื้น1ทุก20นาที)สามารถเข้าร่วมได้ผ่านปุ่มRaidในหน้าQuest โดยจะเป็นการต่อสู้ที่ให้เราร่วมกับผู้เล่นอื่นต่อสู้กับบอส เมื่อเริ่มสู้จะมีคำสั่งให้เรากดแชร์การต่อสู้นี้ให้ "ทุกคน","เพื่อน" และ"สมาชิกบนเรือ" จากนั้นผู้เล่นอื่นจะเห้นห้องบอสที่เราแชร์ในหน้าของRaid การต่อสู้รูปแบบนี้จะต่างกับการต่อสู้ปกติตรงที่ความเสียหายและการกระทำทั้งหมดที่ผู้เล่นในRaidทำ จะมีผลต่อบอสแบบเรียลไทม์ และบอสจะมีความพิเศษดังนี้

**ชาร์จเทิร์น** จะเพิ่มขึ้น1หลังจบทุกเทิร์น และเมื่อ **ชาร์จเต็ม** ในเทิร์นต่อไปบอสจะใช้ท่าไม้ตาย

**โหมดเกจ** จะเพิ่มขึ้นทุกครั้งที่เราทำความเสียหายแก่บอส เมื่อโหมดเกจเต็มบอสจะเข้าสู่ **โอเวอร์ไดร์ฟโหมด**

**โอเวอร์ไดร์ฟโหมด** ในโหมดนี้บอสจะเปลี่ยนรูปแบบท่าไม้ตาย หากเราทำความเสียหายใส่บอสในขณะโอเวอร์ไดร์ฟโหมด โหมดเกจจะลดลงเรื่อยๆ ถ้าโหมดเกจลดจนหมด บอสจะเข้าสู่ **เบรคโหมด**

**สถาณะเบรคโหมด** ในโหมดนี้ชาร์จเทิร์นของบอสจะเพิ่มขึ้นได้ ( เป็นจังหวะให้เรารัวโจมตี ) แต่เมื่อเวลาผ่านไปซักพักหรือบอสได้รับความเสียหายถึงระดับหนึ่ง บอสจะเปลี่ยนกลับจากเบรคโหมดกลายเป็นโหมดปกติ ( เหมือนตอนเริ่ม )

**Tips** ในการต่อสู้แบบMulti เราสามารถกดรับยาเพิ่มพลังหมู่(ยาฟ้า)ฟรี1ขวดได้ โดยกดแสตมป์หรือchat และอีก1ขวดจากการแชร์การต่อสู้ให้"ทุกคน"

## การเพิ่มความแข็งแกร่ง

อาชีพแรกที่เเนะนำให้ไปถึงก่อนคือ Darkfencer ( ダークフェンサー ) ก่อน อาชีพที่จำเป็นที่สุดในการต่อสู้กับบอส เพราะอาชีพนี้มีความสามารถที่ทำให้เราสู้กับบอสได้สบายกว่าอาชีพอื่น ( มี Ability ミゼラブルミスト ลดโจมตีลดป้องกัน และสามารถชะลอท่าไม้ตายบอสได้ด้วยสกิล ディレイและ グラビティ )